Ոչ ոք այդ հարցին չպատասխանեց, ոչ ոք իր վրա չվերցրեց պատասխանատվությունը: Հպանցիկ լռություն տիրեց, որ հիշեցնում էր սեղանի գլխին կախված ծխի շերտը: Ծաղրանկարչի' Կյանքի հետ Անհաշտ կինը սեղմեց ատամները: Շագանակագույն, թախծոտ աչքերով կին էր: Չափից շատ զայրույթ էր կուտակել իր մեջ: Այդ կինը, որ կյանքում իր ցանկությունները չկարողացավ իրականացնել, անընդհատ ինքն իրենից փախչելով' ի վերջո սեփական անձից բացի ամեն ինչից և ամեն մեկից նեղացել էր, շատ արագ փայլող, շատ արագ մարդկանց վատնող և ամուսնուց շատ ավելի լավ ծաղրանկարիչ լինելուն հակառակ' նրա չափ չգնահատվելու ցավը թույնի